ደደቢት ጋናዊ አጥቂ አስፈረመ
ቶጓዊው አጥቂ ኤደም ሆሮሶውቪን ጨምሮ በርከት ላሉ የአጥቂ ክፍል ተሰላፊዎች የሙከራ ዕድል ሰጥተው የነበሩት ደደቢቶች የ25 ዓመቱ ጋናዊ አጥቂ ሸምሱ አልሃሰንን ከቦኸም ዩናይትድ አስፈርመዋል። በትላንትናው ዕለት ሁለት የአጥቂ ክፍል ተሰላፊዎች አሌክሳንደር ዓወት እና ሙሉጌታ ብርሃነን ያስፈረሙት ደደቢቶች የሻምሱ ዝውውር በአጥቂ መስመር ላይ አማራጭ ያሰፋላቸዋል ተብሎ ይጠበቃል።ሻምሱ አልሃሰን ከዚህ በፊት ለኢንተር አላይስ ፣ ቦኸም ዩናይትድ እና ፒዩር ጆይ የተጫወተ ሲሆን ለደደቢት ከግብ ጠባቂው ረሺድ ማታውሲ እና ክዌክ ኢንዶህ ቀጥሎ በዘንድሮው ዓመት የሚጫወተው ሶስተኛው የውጪ ሃገር ዜጋ ሆኖ ተመዝግቧል።